Nyeste Skilderie af Kiøbenhavn, 1822-04-23
Det, der endnu nogenlunde opholder Bogvæsenet, er paa den ene Side offentlig og Mæcenat Understøttelse, og paa den anden Læsebibliotheker; men at et saadant Ophold maa være høist kummerligt, indseer Enhver. Værker af Omfang afsættes kun i meget ringe Antal, og intet godt Omen er det, at Bladene ere mange og Frugterne saa faa. Men selv den periodiske Literatur har kun en høist sørgelig Tilværelse. De fleste Journaler og Ugeblade føre, i samme Forhold som deres Tal i den sidste Tid er voxet, et elendigt Liv, som for det meste kun hænger sammen ved Restaurateurer, Ølhuse, Læseselskaber og et ubetydeligt Antal af Holdere, der tildeels kun associationsviis bidrage til deres Understøttelse. De fleste udgives mere i Haab om, hvad de kunne blive til, end som Virkning af en Understøttelse, der svarer til Udgivterne og Uleiligheden. Heller ikke har man nogen Tid seet saa mange Oversættelser af Tydsk som nu, og dette er et ikke ringe Beviis paa en almeenherskende Aandsfattigdom ved Siden af stor legemlig Trang. Det har derfor aldrig været lettere at udgive en Journal eller et Ugeblad end nu; thi kan man kun oversætte af Tydsk, saa finder man overflødigt Forraad til Æmne i vore Naboers talløse Tidsskrifter, der oversvømme den læsende Verden med Sager, som man egentligen sovende kan læse, og som høre til Nutidens saakaldte Aandsnydelse, uagtet Aanden, dersom man vilde spørge den, upaatvivleligen vilde svare, at den aldrig har nydt mindre, end netop nu, da der tilbydes den saa megen Nydelse. Hvor længe det tydske Publicum endnu vil kunne udholde at læse de mange afrevne Stumper af engelske Romaner, de kjedelige, paa at opfylde et eller flere Numer af en Modetidende beregnede, opkogte Fortællinger, de flaue Lærekluder af Digte, de vandede Correspondentefterretninger, de dumme og plumpe Angreb a., det maa Himlen vide. Men det gjør sikkerligen vor periodiske Literatur ingen Ære, at alle "daraussens Bagateller med største Gridskhed oversættes paa Dansk, til Penge- og Tidsspilde for det ringe Antal Læsere, som endnu gide kjøbe Skrifter, at Klubber og Læsecirkler, hvor adskillige Hundrede Mennesker forene sig om eet Exemplar, hjemsøges af saadant Gods, kunde i Grunden være det samme.) Vicekantsleren og Geheimer. Frih. v. Donop i Meiningen er kommen i Besiddelse af en Samling af Mynter, der ere saa meget mærkværdigere, som blandt alle existerende større og mindre Samlinger ikke en eneste ejer en saadan Suite af lignende Mynter. De have hørt til den afdøde Eier af Øen Jersen, Hertugen af Bouillons Efterladenskaber i Engelland, og Donop har i forrige Aar tilkjøbt sig samme. Først for nogle Aar siden bleve de fundne i en indstyrtet, ubekiendt og ældgammel Fundamentsmuur paa en til Den Jersey hørende Banke, og strax derpaa oversendte Hertugen, der, efterat han havde forladt Frankrig, længe opholdt sig i Engelland. Geheimer. Donop erholdt dem i den sneehvide Skindpung, hvori de bleve afleverede til Grundeieren, og i en raa og kun lidet undersøgt Tilstand. For det meste vare de endnu bedækkede med vedhængende Sand og Jord, ja mange vare saa forbundne sammen, at den nuværende Eier kun med Møje kunde skille dem ad. Deres Tal udgjør henved 1000 Stykker. Det er lutter Sølvmynter, deels meer, deels mindre røbende en Forbindelse med Kobber. Mange ere imidlertid af det skjønneste Sølv. Alle ere oprindeligen overdragne med en meget skjøn stærk grøn Patina, og forraade en udmærket høi Alderdom. Af disse 1000 Stykker ere henved 700 Stkr. fuldkomment læselige og kjendelige; henved 150 Stkr. ere dette meer eller mindre; de øvrige, der sandsynligviis have været meest udsatte for ydre Jndvirkninger, vise en hos Sølvmynter enten ganske sjelden, om ikke eneste, mærkværdig Grad af Opløsning, der kun kan tilskrives den ubestemmelig høje Alder, de maaskee have, og af adskillige erfarne Myntkiendere er bleven dem tillagt. Saaledes seer man nemlig Adskillige af disse sidste, der i mange smaa Lameller lagviis ere adsplittede, som i Kjærnen af Mynten hist og her endnu holdes sammen. Men dette maa forekomme saa meget mere paafaldende, som de laae, omgivne af Sand, i en Muur, som en velforvaret Skat, og ikke røbede det ringeste Spor af nogen Jndvirkning af Jlden. - Hvad deres Udvortes eller Præg angaaer, saa viser samme sig paa følgende Maade. Deres Form er næsten aldrig ganske rund, og ligesaalidet fuldkommen oval. De ere meer eller mindre raa omridsede Stykker af aldeles ulige Skikkelser, der mere nærme sig Kredsformen end enhver anden. Alle ere efter gamle phoniciske og græske Mynter, med betydelig Styrke, meer eller mindre concave; ingen fuldkommen flad. Paa den convere Side findes overalt et Mandshoveds Billed, ikke sjeldent af meget skjønt, det græske lignende Profil. Paa den concave Side derimod er overalt præget billedet af en Qvadruped, hvis Underdeel altid viser en Hestekrop, medens Overdelen snart forestiller et Hestehoved, snart et Menneskehoved (som Centaur), snart et Vildsviinhoved eller Hovedet af et Panterdyr eller en Gryphus o. s. v. Begge Sider, Revers som Avers, ere rigt omgivne med Hjeroglypher, hvoraf den større Deel ogsaa findes paa Ægyptens Monumenter, de øvrige paa de i Jndien. - Men det meest Paafaldende af Alt er den Skrift, som paa henved 500 eller derover af disse Mynter er meget kjendelig og læselig, og sees paa den concave Side under disse Qvadrupeders Legeme. Denne er umodsigeligen Kjølleskrift, ved en Kam horizontal forbunden, og snart hvilende paa Kiøller, snart paa Pilespidser, snart paa kredsformigen sammensatte Sømstifter. J Henseende til den øvre Deel, eller den ved en Kamlinie forbundne Kjølle, ligner denne Mynt skrift meget Sanskritskriften, i Henseende til de nedre Dele Kjølleskriften paa de babyloniske Teglstene. Ja, den synes snarere at være en Mellem classe af begge Skriftarter. Dertil kommer iøvrigt, at i Henseende til Præget, henved 7 til 8 Hovedclasser findes, men hvori dog ingen Mynt er den anden fuldkommen lig. - Geheimer. Donop har allerede berørt denne Gjenstand i det nyligen udkomne Bind af hans Mangusaniske Europa, og forbunden nogle Gisninger dermed. Alle de til denne mærkværdige Myntsamling hørende Mynter blive nu tegnede og stukne, og udkomme, tilligemed en trykt latinsk Beskrivelse, begge Deele besørgede under Consistorialraad Dr. Sicklers Opsyn, i Slutningen af indeværende Aar.